Ego T., Trecensis comes palatinus, notum fieri volo tam futuris quam præsentibus quod, pro salute animæ meæ et prædecessorum meorum, dono et concedo in perpetuum ecclesiæ Pontiniacensi ut possit de nemoribus suis de Ota, quæ in grueria mea sunt, dare et vendere ad voluntatem suam libere et quiete, et ad usus suos extirpare et ædificare; similiter ad usus tantum proprios facere cinerem et corticem capere. Super hac autem donatione mea statui me et successores meos in perpetuum fratribus ejusdem loci adversus omnes homines guarantiam exhibituros. In cujus rei testimonium, præsentes litteras sigilli mei munimine confirmavi. Actum, anno Incarnationis Domini Mº Cº XCº IXº, mense junio.